stanford-oval/wikipedia huggingface dataset:
แยกกษัตริย์ศึก

| --- | --- |
แยกกษัตริย์ศึกในช่วงเดือนเมษายน พ.ศ. 2556 มองเห็นสะพานกษัตริย์ศึกชัดเจน

ชื่ออักษรไทย: กษัตริย์ศึก
ชื่ออักษรโรมัน: Kasat Suek
รหัสทางแยก: N140 (ESRI), 002 (กทม.)
ที่ตั้ง: แขวงคลองมหานาคและแขวงวัดเทพศิรินทร์ เขตป้อมปราบศัตรูพ่าย และแขวงรองเมือง เขตปทุมวัน กรุงเทพมหานคร
ทิศทางการจราจร
↑: ถนนกรุงเกษม » แยกนพวงศ์
→: ถนนบำรุงเมือง » แยกอนามัย
↓: ถนนกรุงเกษม » แยกสะพานขาว
←: ถนนพระรามที่ 1 » แยกพงษ์พระราม
แยกกษัตริย์ศึก (อักษรโรมัน: Kasat Suek Intersection) เป็นทางแยกหนึ่งในพื้นที่แขวงคลองมหานาคและแขวงวัดเทพศิรินทร์ เขตป้อมปราบศัตรูพ่าย และแขวงรองเมือง เขตปทุมวัน กรุงเทพมหานคร เป็นสี่แยกที่เป็นจุดกันระหว่างถนนพระรามที่ 1, ถนนกรุงเกษม และถนนบำรุงเมือง
ชื่อทางแยกมาจาก "สะพานกษัตริย์ศึก" หรือ สะพานพระราม 1  ซึ่งเป็นสะพานข้ามคลองผดุงกรุงเกษม ที่อยู่ตรงทางแยกฝั่งถนนพระรามที่ 1 เดิมสะพานนี้มีชื่อที่เรียกกันว่า "สะพานยศเส" ซึ่งเป็นสะพานไม้ ต่อมาสะพานยศเสมีความชำรุด  ในปี พ.ศ. 2471 พระบาทสมเด็จพระปกเกล้าเจ้าอยู่หัวจึงโปรดเกล้าฯ ให้มีการซ่อมแซมใหม่เป็นสะพานคอนกรีตเสริมเหล็ก  มีบาทวิถีสองข้าง เช่นเดียวกับสะพานข้ามทางรถไฟ ในเส้นทางรถไฟจากสถานีรถไฟหัวลำโพงทางถนนพระรามที่ 1 ที่อยู่ใกล้เคียงซึ่งใช้ชื่อว่าสะพานกษัตริย์ศึกเช่นเดียวกัน โดยชื่อ "กษัตริย์ศึก"  ซึ่งเป็นนามพระราชทาน มีที่มาจากราชทินนามในพระบาทสมเด็จพระพุทธยอดฟ้าจุฬาโลกมหาราช องค์ปฐมกษัตริย์แห่งราชวงศ์จักรี เมื่อครั้งที่ทรงรับราชการและมีบรรดาศักดิ์เป็นสมเด็จเจ้าพระยามหากษัตริย์ศึก  และสัมพันธ์กับความหมายของชื่อถนนพระรามที่ 1 ซึ่งหมายถึงรัชกาลที่ 1 และมีการสันนิษฐานว่า เส้นทางสร้างสะพานแห่งนี้เป็นเส้นทางเดินทัพกลับของสมเด็จเจ้าพระยามหากษัตริย์ศึกเมื่อคราวศึกกัมพูชา พระบาทสมเด็จพระปกเกล้าเจ้าอยู่หัวเสด็จฯ ทรงเปิดสะพานวันที่  6  เมษายน  พ.ศ. 2472
จากที่เดิมสะพานกษัตริย์ศึกเคยใช้ชื่อว่า สะพานยศเส ทำให้ย่านนี้ถูกเรียกกันติดปากว่า "ยศเส" มีซอยต่าง ๆ ที่ใช้ชื่อตามนี้ โดยเป็นแหล่งของร้านอาหารที่มีชื่อเสียงจำนวนมาก เช่น ราดหน้า, สุกี้ ที่ได้รับการแนะนำเป็นบีบกูร์ม็องจากมิชลินไกด์ด้วย
นอกจากนี้แล้วในปี พ.ศ. 2450 ที่นี่ยังเป็นจุดแรกที่มีการให้บริการรถโดยสารประจำทาง หรือรถเมล์ เป็นครั้งแรกในประเทศไทย โดยนายเลิศ เศรษฐบุตร โดยวิ่งจากสะพานยศเสไปจนถึงประตูน้ำสระปทุม (บริเวณแยกประตูน้ำในปัจจุบัน) แต่ในครั้งนั้นยังไม่ได้ใช้รถยนต์ หากแต่ใช้รถม้า จึงยังไม่ค่อยประสบความสำเร็จนัก
สถานที่สำคัญใกล้เคียง

การรถไฟแห่งประเทศไทย
กรมพัฒนาพลังงานทดแทนและอนุรักษ์พลังงาน
บ้านพิบูลธรรม
โรงเรียนเทพศิรินทร์
ตลาดโบ๊เบ๊
โรงพยาบาลหัวเฉียว
วัดสระบัว (กรุงเทพมหานคร)
วัดชำนิหัตถการ (วัดสามง่าม)
เซ็นทรัล ชิดลม

| --- | --- |



ที่ตั้ง: 1027 ถนนเพลินจิต แขวงลุมพินี เขตปทุมวัน กรุงเทพมหานคร
เปิดให้บริการ: 23 มกราคม พ.ศ. 2516 (บางส่วน) 23 มกราคม พ.ศ. 2517 (เต็มรูปแบบ) 21 พฤศจิกายน พ.ศ. 2540 (บูรณะใหญ่ครั้งที่ 1) 12 ธันวาคม พ.ศ. 2567 (บูรณะใหญ่ครั้งที่ 2)
ผู้บริหารงาน: บริษัท สรรพสินค้าเซ็นทรัล จำกัด
พื้นที่ชั้นขายปลีก: 68,000 ตารางเมตร
จำนวนชั้น: 8 ชั้น
เว็บไซต์: www.central.co.th
เซ็นทรัล ชิดลม (อังกฤษ: Central Chidlom) เป็นห้างสรรพสินค้าที่บริหารงานโดย บริษัท สรรพสินค้าเซ็นทรัล จำกัด ในเครือเซ็นทรัล รีเทล คอร์ปอเรชั่น ตั้งอยู่บนถนนเพลินจิต ในพื้นที่แขวงลุมพินี เขตปทุมวัน กรุงเทพมหานคร ใกล้กับการไฟฟ้านครหลวง สำนักชิดลม และเชื่อมต่อกับสถานีชิดลม ของรถไฟฟ้าบีทีเอส สายสุขุมวิท ผ่านสะพานเชื่อม ถือเป็นสาขาระดับเรือธงของบริษัทตั้งแต่เปิดให้บริการ และเป็นห้างสรรพสินค้าเซ็นทรัลในรูปแบบสแตนอโลนหนึ่งในสองแห่งที่เปิดดำเนินการจนถึงปัจจุบัน นอกจากนี้ยังเป็นที่ตั้งของสำนักงานใหญ่กลุ่มเซ็นทรัล และเป็นส่วนหนึ่งของโครงการเซ็นทรัลแบงค็อก ซึ่งประกอบด้วยเซ็นทรัล ชิดลม, เซ็นทรัล เอ็มบาสซี และเซ็นทรัลเวิลด์
ประวัติ

ห้างสรรพสินค้าเซ็นทรัล สาขาชิดลม ก่อสร้างเมื่อ พ.ศ. 2513 บนที่ดินริมถนนเพลินจิตขนาด 7 ไร่ ซึ่งเดิมเป็นที่ตั้งของตำหนักหม่อมเจ้าวิมวาทิตย์ รพีพัฒน์ เมื่อแรกเริ่มทางบริษัทได้กู้เงินจากธนาคารกรุงเทพ จำนวน 60 ล้านบาท เพื่อก่อสร้างและตกแต่งอาคาร โดยสร้างเป็นอาคารห้างสรรพสินค้าหลังเล็กความสูง 4 ชั้น ออกแบบโดย ศาสตราจารย์กิตติคุณ ร้อยเอก กฤษฎา อรุณวงษ์ ณ อยุธยา
หลังเปิดทำการใน พ.ศ. 2516 เซ็นทรัล ชิดลม มีจุดเด่นที่ถูกกล่าวขานในช่วงแรกจนเป็นนิยามของสาขาคือ "กระเบื้องสีส้ม เด่นสุดในชิดลม" ด้วยการใช้กระเบื้องสีส้มตัดกับสีขาวซึ่งเป็นสีหลักของอาคาร โดยสาขานี้สามารถคืนทุนการก่อสร้างได้อย่างรวดเร็ว ด้วยสินค้าจากต่างประเทศที่ไม่เคยมีในห้างสรรพสินค้าเซ็นทรัลสาขาก่อนหน้านี้ จนทำให้ยอดขายของสาขาสูงกว่าห้างสรรพสินค้าเซ็นทรัลสาขาอื่น ๆ ในสมัยนั้น
ต่อมาในวันที่ 22 พฤศจิกายน พ.ศ. 2538 อาคารห้างสรรพสินค้าเกิดเพลิงไหม้เกือบทั้งหลัง มีผู้เสียชีวิต 4 ราย บาดเจ็บสาหัส 11 ราย คิดเป็นมูลค่าความเสียหายไม่ต่ำกว่า 1,500 ล้านบาท ซึ่งความเสียหายยังรวมไปถึงสินค้าและเอกสารสำคัญของห้างสรรพสินค้าเซ็นทรัลที่ไม่สามารถนำออกมาจากตัวอาคารได้ บริษัทสรุปสาเหตุเบื้องต้นว่าเกิดจากไฟฟ้าลัดวงจร แต่มีกระแสข่าวว่าอาจเป็นการลอบวางเพลิงจากกลุ่มคนที่ไม่พอใจผู้บริหารเครือเซ็นทรัล บางก็ว่าเป็นการเผาทางการเมือง
ความเสียหายดังกล่าว ทำให้กลุ่มเซ็นทรัลตัดสินใจรื้อก่อสร้างอาคารใหม่ทั้งหมด โดยสร้างเป็นอาคารสูง 7 ชั้น และย้ายสำนักงานใหญ่ของห้างสรรพสินค้าเซ็นทรัลไปที่สาขาลาดพร้าวเป็นการชั่วคราว ท่ามกลางวิกฤตต้มยำกุ้งที่สภาพเศรษฐกิจโดยรวมของประเทศยังไม่ฟื้นตัวดี รวมถึงการก่อสร้างรถไฟฟ้าบีทีเอสบนถนนเพลินจิตในขณะนั้นด้วย
เซ็นทรัล ชิดลม เปิดทำการอีกครั้งในวันที่ 21 พฤศจิกายน พ.ศ. 2540 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดอาคารห้างสรรพสินค้า ต่อมามีการอัญเชิญครุฑตราตั้งห้าง ที่ บจก.สรรพสินค้าเซ็นทรัล ได้รับพระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตร ขึ้นประดิษฐานบนอาคารเป็นโครงการแรกของห้างสรรพสินค้าเซ็นทรัล ในวันที่ 28 ตุลาคม พ.ศ. 2549
ในปี พ.ศ. 2567 เซ็นทรัล รีเทล คอร์ปอเรชั่น ได้ดำเนินการปรับปรุงห้างสรรพสินค้าเซ็นทรัล ชิดลม ครั้งใหญ่ ด้วยแนวคิด "The Store of Bangkok" โดยใช้งบลงทุน 4,000 ล้านบาท ดำเนินการปรับปรุงเปลือกนอกอาคาร เพิ่มแผนกรวมสินค้าหรูหราพร้อมทางเชื่อมจากสถานีรถไฟฟ้าเข้าสู่ส่วนนี้โดยตรง เพิ่มร้านอาหารและคาเฟ่ อีกทั้งปรับปรุงอัตลักษณ์โดยใช้โทนสีชมพูกุหลาบ ซึ่งจะมีเฉพาะเซ็นทรัล ชิดลม สาขาเดียว โดยการปรับปรุงทั้งหมดแล้วเสร็จและมีพิธีเปิดเมื่อวันที่ 12 ธันวาคม ปีเดียวกัน พร้อมกันนี้ยังได้เปิดตัว นัม จู-ฮย็อก เป็นแบรนด์แอมบาสเดอร์คนแรกอีกด้วย
การดำเนินงานและภาพลักษณ์

ปัจจุบัน เซ็นทรัล ชิดลม ถือเป็นห้างสรรพสินค้าระดับเรือธงของกลุ่มเซ็นทรัล โดยเป็นสาขาที่รวบรวมสินค้าเอาไว้อย่างหลากหลาย มีโซนสินค้าระดับสูง (ภายหลังได้เปิดโซนดังกล่าวเพิ่มที่สาขาลาดพร้าว, ภูเก็ต, พัทยา และบางนา) โซนร้านอาหาร และโซนสินค้าโดยนักออกแบบชาวไทยให้บริการในสาขา นอกจากนี้ยังเป็นสาขาที่ทำรายได้สูงเป็นอันดับต้น ๆ ของธุรกิจห้างสรรพสินค้าในกลุ่มเซ็นทรัล รวมถึงมีกลุ่มลูกค้าที่ชัดเจนและมีความพึงพอใจต่อการบริการสูง แม้จะมีโครงการศูนย์การค้าระดับหรูหรา เช่น สยามพารากอน และเอ็มโพเรียม มาเปิดในละแวกใกล้เคียงก็ตาม
เซ็นทรัล ชิดลม ยังเป็นห้างสรรพสินค้าของไทยแห่งแรก ๆ ที่มีบริการผู้ช่วยช้อปปิ้งส่วนบุคคล (Personal Shopper) ตั้งแต่ปี พ.ศ. 2540 ก่อนที่กลุ่มเซ็นทรัลจะขยายบริการนี้ไปยังห้างสรรพสินค้าเซ็นทรัลและโรบินสันสาขาอื่น ๆ รวมถึงช่องทางออนไลน์ในเวลาต่อมา อีกทั้งยังเป็นส่วนหนึ่งของโครงการเซ็นทรัลแบงค็อก ซึ่งมีเซ็นทรัลเวิลด์ รวมถึงเซ็นทรัล เอ็มบาสซี เป็นสมาชิกของโครงการ นอกจากนี้ยังเป็นห้างสรรพสินค้าเซ็นทรัลในรูปแบบอาคารแยกเฉพาะ หรือสแตนอโลน หนึ่งในสองแห่งที่ยังเปิดดำเนินการจนถึงปัจจุบัน โดยอีกแห่งหนึ่งคือ เซ็นทรัล ป่าตอง จังหวัดภูเก็ต
การจัดสรรพื้นที่

เซ็นทรัล ชิดลม เป็นอาคารห้างสรรพสินค้าครบวงจรแบบตอนเดียว ความสูง 8 ชั้น รวมชั้นใต้ดิน โดยมีพื้นที่สำคัญ ได้แก่ ห้างสรรพสินค้าเซ็นทรัล, ท็อปส์ ฟู้ด ฮอลล์ ซึ่งปรับปรุงมาจาก ท็อปส์ มาร์เก็ต เพลส, ซูเปอร์สปอตส์, เพาเวอร์บาย, บีทูเอส ธิงค์สเปซ, มูจิ ซึ่งเป็นสาขาแรกในไทยที่มีมุมอาหารกล่องและบริการออกแบบตกแต่งภายในบ้าน, ศูนย์อาหารลอฟท์เตอร์, ดิ อีเวนต์ ฮอลล์, พับบลิก มาร์เก็ต, พับบลิก เลน และอาคารสำนักงานเซ็นทรัลชิดลม ซึ่งเป็นที่ตั้งของสำนักงานใหญ่ บจก.กลุ่มเซ็นทรัล และ บมจ.เซ็นทรัล รีเทล คอร์ปอเรชั่น โดยมีทางเชื่อมไปยังสถานีชิดลมของรถไฟฟ้าบีทีเอส สายสุขุมวิท ที่ชั้น 1 และ 2 รวมถึงทางเชื่อมไปยังเซ็นทรัล เอ็มบาสซี ที่ชั้น 1 นอกจากนี้ เซ็นทรัลชิดลมยังเคยเป็นที่ตั้งของร้านสตาร์บัคส์สาขาแรกในประเทศไทย ซึ่งเปิดบริการเมื่อปี พ.ศ. 2541
แหล่งข้อมูลอื่น

เซ็นทรัล ชิดลม ที่เฟซบุ๊ก
เซ็นทรัล ชิดลม ที่อินสตาแกรม
เซ็นทรัล ชิดลม ที่ติ๊กต็อก
| ด ค กกลุ่มเซ็นทรัล |
| --- | --- |
ธุรกิจของบริษัท:  เซ็นทรัลพัฒนา เซ็นทรัลเวิลด์  ลาดพร้าว  โคราช  ภูเก็ต  นครปฐม  เวสต์เกต  วิลเลจ  เวสต์วิลล์  ดุสิต เซ็นทรัล พาร์ค  เซ็นทรัล เอ็มบาสซี  ดิ เอสพละนาด  แกรนด์ คาแนล แลนด์ เซ็นทรัลแกรนด์  เบย์วอเตอร์  สยามฟิวเจอร์ ดีเวลอปเมนท์ เมกาซิตี้ บางนา  เซ็นทรัล รีเทล คอร์ปอเรชั่น สรรพสินค้าเซ็นทรัล เซ็นทรัล ชิดลม  ห้างสรรพสินค้าโรบินสัน  ท็อปส์  รินาเชนเต  ซีโอแอล  โรงแรมเซ็นทรัลพลาซา 
ดูเพิ่ม:  รายชื่อศูนย์การค้าและห้างสรรพสินค้า  ตระกูลจิราธิวัฒน์ 
| ด ค กศูนย์การค้าของกลุ่มเซ็นทรัล |
| --- | --- |
เซ็นทรัลแบงค็อก:  เซ็นทรัลเวิลด์  เซ็นทรัล ชิดลม  เซ็นทรัล เอ็มบาสซี 
เซ็นทรัล ไลฟ์คอมเพล็กซ์  (กรุงเทพฯ และปริมณฑล):  ลาดพร้าว  รามอินทรา  ปิ่นเกล้า  พระราม 3  บางนา  พระราม 2  รัตนาธิเบศร์  แจ้งวัฒนะ  พระราม 9  ศาลายา  เวสต์เกต  อีสต์วิลล์  วิลเลจ  ดิ เอสพละนาด  เวสต์วิลล์  นครปฐม  ดุสิต เซ็นทรัล พาร์ค  เบย์วอเตอร์ 
เซ็นทรัล ไลฟ์คอมเพล็กซ์  (ภูมิภาค):  มารีนา  เชียงใหม่ แอร์พอร์ต  ภูเก็ต เฟสติวัล  พัทยา  อุดรธานี  ชลบุรี  ขอนแก่น  เชียงราย  พิษณุโลก  สุราษฎร์ธานี  ลำปาง  อุบลราชธานี  เชียงใหม่  หาดใหญ่  สมุย  ระยอง  นครศรีธรรมราช  โคราช  มหาชัย  ภูเก็ต ฟลอเรสต้า  อยุธยา  ศรีราชา  จันทบุรี  นครสวรรค์  กระบี่ 
โรบินสัน ไลฟ์สไตล์  (กรุงเทพฯ และปริมณฑล):  สมุทรปราการ  ศรีสมาน  ลาดกระบัง  ราชพฤกษ์ 
โรบินสัน ไลฟ์สไตล์  (ภูมิภาค):  นครศรีธรรมราช  ราชบุรี  จันทบุรี  ตรัง  สุพรรณบุรี  กาญจนบุรี  สกลนคร  สระบุรี  สุรินทร์  ฉะเชิงเทรา  ร้อยเอ็ด  ปราจีนบุรี  มุกดาหาร  บุรีรัมย์  แม่สอด  ลพบุรี  เพชรบุรี  กำแพงเพชร  ชลบุรี-อมตะนคร  ชัยภูมิ  บ่อวิน  บ้านฉาง  ถลาง  ฉลอง  หนองคาย  นครพนม  อุดรธานี 
ท็อปส์ พลาซา:  พิจิตร  พะเยา  สิงห์บุรี  เมืองพล 
ศูนย์การค้า:  ไชน่าเวิลด์  แพลทฟอร์ม วงเวียนใหญ่  หัวหมาก เซ็นเตอร์  มาร์เก็ต เพลส วงศ์สว่าง  ปอร้โต เดอ ภูเก็ต  เซ็นทรัล เมกาบางนา 
ต่างประเทศ:  ลา รินาเชนเต  อิลลัม  คาเดเว  โอเบอร์โพลลิงเกอร์  อัลสแตร์เฮาส์  เซ็นทรัล ไอ-ซิตี้ 
ตัวเอียง = กำลังก่อสร้าง
ทางหลวงในประเทศไทย

ทางหลวงแผ่นดินหมายเลข 32 ในจังหวัดพระนครศรีอยุธยา
ทางหลวงในประเทศไทย เป็นเครือข่ายของทางหลวงที่อยู่ในประเทศไทย โดยปกติมักหมายถึงทางหลวงแผ่นดินซึ่งอยู่ในความควบคุมของกรมทางหลวง กระทรวงคมนาคม ทางหลวงในประเทศไทย แบ่งออกเป็น 5 ประเภท ตามพระราชบัญญัติทางหลวง พ.ศ. 2535 แก้ไขเพิ่มเติมโดยพระราชบัญญัติทางหลวง (ฉบับที่ 2) พ.ศ. 2549 ได้แก่ ทางหลวงพิเศษ ทางหลวงแผ่นดิน ทางหลวงชนบท ทางหลวงท้องถิ่น และทางหลวงสัมปทาน ทั้งนี้ กรมทางหลวงรับผิดชอบดูแล 3 ประเภท คือ ทางหลวงพิเศษ ทางหลวงแผ่นดิน และทางหลวงสัมปทาน นอกจากทางหลวง 5 ประเภทดังกล่าว ยังมี ทางพิเศษ ที่รับผิดชอบในการก่อสร้างและบูรณะทางด่วนโดย การทางพิเศษแห่งประเทศไทย และการดำเนินการก่อสร้างทางเฉพาะกิจของหน่วยงานต่าง ๆ
ทางหลวงพิเศษระหว่างเมืองของไทย

บทความหลัก: ทางหลวงพิเศษระหว่างเมืองในประเทศไทย
ป้ายบอกหมายเลขทางหลวงพิเศษระหว่างเมือง
ทางหลวงพิเศษ หรือ ทางหลวงพิเศษระหว่างเมือง (อังกฤษ: intercity motorway) คือ ทางหลวงที่จัดหรือทำไว้เพื่อให้การจราจรผ่านได้ตลอดรวดเร็วเป็นพิเศษ ตามที่รัฐมนตรีประกาศกำหนดและได้ลงทะเบียนไว้เป็นทางหลวงพิเศษโดยกรมทางหลวง เป็นผู้ดำเนินการก่อสร้าง ขยาย บูรณะและบำรุงรักษา รวมทั้งควบคุมให้มีการเข้าออกได้เฉพาะ โดยทางเสริมที่เป็นส่วนหนึ่งของทางหลวงพิเศษตามที่กรมทางหลวงจัดทำขึ้นไว้เท่านั้น อธิบดีกรมทางหลวงเป็นผู้จัดให้ลงทะเบียนไว้ ณ กรมทางหลวง
ทางหลวงแผ่นดิน

ดูเพิ่ม: รายการทางหลวงแผ่นดินในประเทศไทย
ทางหลวงแผ่นดิน เป็นเส้นทางสาธารณะสายหลักที่เป็นโครงข่ายเชื่อมระหว่างภาค จังหวัด อำเภอ ตลอดจนสถานที่ที่สำคัญ เพื่อให้การเดินทางและขนส่งเป็นไปได้สะดวกยิ่งขึ้น ผู้รับผิดชอบและดูแลโครงการคือกรมทางหลวง ในสังกัดกระทรวงคมนาคม
ในยุคสมัยเริ่มต้นของการก่อสร้างทางหลวง กรมทางหลวงนิยมใช้ชื่อของบุคคลที่มีความสำคัญในสายทางนั้นมาตั้งชื่อถนนหรือสะพาน เช่น ถนนวิภาวดีรังสิต สะพานสารสิน สะพานติณสูลานนท์ เป็นต้น ต่อมาได้มีการพัฒนาระบบโครงข่ายทางหลวงทั่วประเทศเป็นจำนวนมาก การใช้ชื่ออาจจะก่อให้เกิดการสับสน และไม่สามารถทราบว่าทางสายนั้นอยู่ในตำแหน่งใด ดังนั้นจึงได้มีการนำ "ระบบหมายเลขทางหลวง" มาใช้กำกับทางหลวงพิเศษ ทางหลวงแผ่นดิน และทางหลวงสัมปทาน ที่อยู่ในความดูแลของกรมทางหลวง โดยหมายเลขกำกับมีความหมายบอกถึงภาคที่ตั้งของเส้นทาง แต่อาจจะมีการคาบเกี่ยวกันระหว่างภาค เนื่องจากแต่ละหน่วยงานมีการแบ่งจังหวัดในแต่ละภาคต่างกันบ้างเล็กน้อย ดังนี้
| ป้ายทางหลวง | การแบ่งภาค |
| --- | --- |
   : ทางหลวงที่ขึ้นต้นด้วยหมายเลข 1 แสดงว่าทางสายนั้นอยู่ในภาคเหนือ และบางส่วนของภาคตะวันออกเฉียงเหนือ
   : ทางหลวงที่ขึ้นต้นด้วยหมายเลข 2 แสดงว่าทางสายนั้นอยู่ในภาคตะวันออกเฉียงเหนือ และบางส่วนของภาคเหนือ และภาคกลาง
   : ทางหลวงที่ขึ้นต้นด้วยหมายเลข 3 แสดงว่าทางสายนั้นอยู่ในภาคกลาง ภาคตะวันออก ภาคตะวันตก และบางส่วนของภาคใต้
   : ทางหลวงที่ขึ้นต้นด้วยหมายเลข 4 แสดงว่าทางสายนั้นอยู่ในภาคใต้
ซึ่งระบบหมายเลขทางหลวงดังกล่าวได้กำหนดให้ใช้ตัวเลขจำนวน 4 หลัก ในการเรียกขานอ้างอิงทางหลวง โดยได้จำแนกทางหลวงออกเป็น 4 ระดับย่อย ดังนี้
| ป้ายทางหลวง | ระบบหมายเลข |
| --- | --- |
   : ทางหลวงที่มีหมายเลขตัวเดียว หมายถึง ทางหลวงหลักที่เชื่อมต่อระหว่างกรุงเทพมหานครไปยังภูมิภาคหลักของประเทศไทย มีทั้งหมด 4 สาย ได้แก่ ทางหลวงแผ่นดินหมายเลข 1 (ถนนพหลโยธิน), ทางหลวงแผ่นดินหมายเลข 2 (ถนนมิตรภาพ), ทางหลวงแผ่นดินหมายเลข 3 (ถนนสุขุมวิท) และทางหลวงแผ่นดินหมายเลข 4 (ถนนเพชรเกษม)
   : ทางหลวงที่มีหมายเลขสองตัว หมายถึง ทางหลวงแผ่นดินสายประธานตามภาคต่าง ๆ ที่มีลักษณะโครงข่ายเชื่อมต่อกับทางหลวงหมายเลขตัวเดียวผ่านพื้นที่สำคัญหลายจังหวัดเชื่อมต่อกันเป็นระยะทางยาวและมีลักษณะกระจายพื้นที่ให้บริการของทางหลวง จากทางหลวงแผ่นดินหมายเลขตัวเดียว ออกสู่พื้นที่ทั่วประเทศอย่างเหมาะสม
   : ทางหลวงที่มีหมายเลขสามตัว หมายถึง ทางหลวงแผ่นดินสายรองประธาน ที่มีลักษณะโครงข่ายเชื่อมต่อกับทางหลวงหมายเลขตัวเดียว หรือสองตัว เข้าสู่สถานที่สำคัญของจังหวัด หรืออาจจะไม่ผ่านพื้นที่สำคัญแต่มีลักษณะเชื่อมต่อเป็นโครงข่ายที่ดี สามารถกระจายพื้นที่ให้บริการทางหลวงออกสู่พื้นที่ย่อย หรือเป็นทางลักษณะขนานกับแนวชายแดนต่อเนื่องกันเป็นระยะทางยาว
   : ทางหลวงที่มีหมายเลขสี่ตัว หมายถึง ทางหลวงแผ่นดินที่เชื่อมระหว่างจังหวัด กับอำเภอ หรือสถานที่สำคัญของจังหวัดนั้น ในลักษณะการกระจายพื้นที่ให้บริการทางหลวงออกสู่พื้นที่ย่อย แต่ไม่ได้เชื่อมต่อเป็นโครงข่ายระยะทางยาว
ทางหลวงชนบท

ทางหลวงชนบท คือ ทางหลวงที่กรมทางหลวงชนบทเป็นผู้ดำเนินการก่อสร้าง ขยาย บูรณะ และบำรุงรักษา และได้ลงทะเบียนไว้เป็นทางหลวงชนบท อธิบดีกรมทางหลวงชนบทเป็นผู้จัดให้ลงทะเบียนไว้ ณ กรมทางหลวงชนบท
ในการเรียกชื่อทางหลวงชนบท จะนิยมใช้หมายเลขทางหลวงแผ่นดิน หรือชื่อหมู่บ้าน หรือชื่อสถานที่สำคัญ ที่เป็นจุดเริ่มต้นโครงการและจุดสิ้นสุดโครงการในสายทางนั้นมาตั้งชื่อถนน เช่น สายแยกทางหลวงหมายเลข 314 – บ้านลาดกระบัง หรือ สายบ้านคลอง 20 – บ้านตลาดคลอง 16 เป็นต้น ต่อมาเมื่อมีการพัฒนาระบบโครงข่ายทางหลวงชนบทมากขึ้น การใช้ชื่อเพียงอย่างเดียวอาจจะก่อให้เกิดการสับสน และไม่สามารถทราบว่าสายทางนั้นอยู่ในจังหวัดใด ดังนั้นจึงมีการนำรหัสสายทางเข้ามาเป็นตัวบอกถึงที่ตั้ง และลำดับของสายทาง ซึ่งรหัสสายทางของทางหลวงชนบทประกอบด้วยตัวอักษรย่อของจังหวัด 2 ตัว และตัวเลข 4 ตัว มาใช้กำกับทางหลวงชนบท โดยมีความหมายดังนี้
ตัวอักษรย่อ บอกถึงจังหวัดที่ตั้งของสายทางนั้น ๆ เช่น นบ. หมายถึง ทางหลวงชนบทที่อยู่ในเขตจังหวัดนนทบุรี หรือ ชบ. หมายถึงทางหลวงชนบทที่อยู่ในเขตจังหวัดชลบุรี เป็นต้น
ทางหลวงชนบท > ระบบหมายเลข

โดยหมายเลขตัวแรกจะบอกถึงลักษณะของการเชื่อมโยงของสายทางว่าจุดเริ่มต้นสายทางของทางหลวงชนบทสายนั้นเป็นอย่างไร ซึ่งมีทั้งหมด 7 หมายเลข และหมายเลขสายทางรูปแบบพิเศษ กรณีเป็นสะพานชุมชนและถนนต่อเชื่อม แต่ละหมายเลขมีความหมายดังนี้
ลักษณะป้ายทางหลวงชนบท มี 2 แบบ คือ ที่ใช้กับเขตทางหลวง (ซ้าย) และที่ใช้กับเขตทางหลวงชนบท (ขวา)
| ป้ายทางหลวงชนบท | ระบบหมายเลข |
| --- | --- |
 : สายทางที่ขึ้นต้นด้วยหมายเลข 1 หมายถึง เริ่มต้นจากทางหลวงแผ่นดินที่มีหมายเลขตัวเดียว
 : สายทางที่ขึ้นต้นด้วยหมายเลข 2 หมายถึง เริ่มต้นจากทางหลวงแผ่นดินที่มีหมายเลขสองตัว
 : สายทางที่ขึ้นต้นด้วยหมายเลข 3 หมายถึง เริ่มต้นจากทางหลวงแผ่นดินที่มีหมายเลขสามตัว
 : สายทางที่ขึ้นต้นด้วยหมายเลข 4 หมายถึง เริ่มต้นจากทางหลวงแผ่นดินที่มีหมายเลขสี่ตัว
 : สายทางที่ขึ้นต้นด้วยหมายเลข 5 หมายถึง เริ่มต้นจากทางหลวงชนบท ทางหลวงท้องถิ่น หรือทางพิเศษ
 : สายทางที่ขึ้นต้นด้วยหมายเลข 6 หมายถึง เริ่มต้นจากสถานที่ เช่น โรงเรียน วัด บ้าน ตำบล อำเภอ หรือสถานที่สำคัญ
 : สายทางที่ขึ้นต้นด้วยหมายเลข 7 หมายถึง ทางหลวงชนบทที่เป็นถนนเข้าสู่โครงการพระราชดำริ
 : สายทางที่เป็นหมายเลข 3 หลัก หมายถึง ทางหลวงชนบทที่เป็นสะพานชุมชนและถนนต่อเชื่อม ในความดูแลของกรมทางหลวงชนบท
ทางหลวงท้องถิ่น

ดูเพิ่ม: หมวดหมู่:ทางหลวงท้องถิ่น และ รายชื่อถนนในกรุงเทพมหานคร
ทางหลวงท้องถิ่น คือ ทางหลวงที่องค์กรปกครองส่วนท้องถิ่นรวมถึงกรุงเทพมหานครเป็นผู้ดำเนินการก่อสร้าง ขยาย บูรณะ และบำรุงรักษา และได้ลงทะเบียนไว้เป็นทางหลวงท้องถิ่น ผู้ว่าราชการจังหวัดเป็นผู้จัดให้ลงทะเบียนไว้ ณ ศาลากลางจังหวัด ทางหลวงท้องถิ่นทั่วประเทศมีระยะทางประมาณ 352,465 กิโลเมตร มีการกำหนดรหัสสายทางเป็นตัวอักษร 3 ตัว แล้วตามด้วยตัวเลข 5 หลัก โดยมีรายละเอียด ดังนี้
ลักษณะป้ายทางหลวงท้องถิ่น มี 2 แบบ คือ ป้ายแนะนำโครงการ (ซ้าย) และป้ายหมายเลขทางหลวง (ขวา)
ตัวอักษรย่อ ตัวอักษร 2 ตัวแรก เป็นอักษรย่อของจังหวัด ตามด้วยตัวอักษร ถ หมายถึง ถนนทางหลวงท้องถิ่น เช่น สข.ถ., สต.ถ., ปต.ถ., พท.ถ. เป็นต้น
หมายเลข โดยหมายเลขตัวแรก, 2 ตัวแรก หรือ 3 ตัวแรก เป็นลำดับขององค์กรปกครองส่วนท้องถิ่นภายในจังหวัดตามบัญชีที่กรมทางหลวงชนบทกำหนดไว้ และตามด้วยตัวเลขที่เหลือซึ่งเป็นลำดับของสายทางที่ลงทะเบียนในเขต อปท. นั้นๆ
ตัวอย่างเช่น รหัสสายทาง สข.ถ 25-100 มีความหมายว่า เป็นทางหลวงท้องถิ่นในพื้นที่จังหวัดสงขลา โดยที่มีเทศบาลตำบลนาทวีเป็นผู้รับผิดชอบสายทางและมีลำดับสายทางที่ลงทะเบียนลำดับที่ 100
| ป้ายทางหลวงท้องถิ่น | ความหมาย |
| --- | --- |
: ป้ายเลขทางท้องถิ่นโดยองค์การบริหารส่วนจังหวัดดูแล
: ป้ายเลขทางท้องถิ่นโดยเทศบาลดูแล
: ป้ายเลขทางท้องถิ่นโดยองค์การบริหารส่วนตำบลดูแล
ป้ายหมายเลขทางหลวงท้องถิ่นจะบอกรหัสสายทาง ซึ่งแบ่งออกเป็นสามบรรทัด ได้แก่ บรรทัดแรกเป็นตัวอักษรย่อจังหวัด 2 ตัว ตามด้วยตัวอักษร ถ บรรทัดที่สองเป็นหมายเลข 5 ตัว และบรรทัดที่สามเป็นชื่อองค์กรปกครองส่วนท้องถิ่น
ทางหลวงสัมปทาน

ทางหลวงสัมปทาน คือ ทางหลวงที่กรมทางหลวงได้ให้เอกชนสัมปทาน ตามกฎหมายว่าด้วยทางหลวงที่ได้รับสัมปทาน และได้ลงทะเบียนไว้เป็นทางหลวงสัมปทาน ซึ่งอธิบดีกรมทางหลวงเป็นผู้จัดให้ลงทะเบียนไว้ ณ กรมทางหลวง
พระราชบัญญัติทางหลวงสัมปทาน พ.ศ. 2542 ได้นิยามความหมายของทางหลวงสัมปทานไว้ว่า...
"ทางที่รัฐให้สัมปทานแก่บุคคลใด ๆ ในการสร้างหรือบำรุงรักษา โดยเก็บค่าใช้ทาง ไม่ว่าในระดับพื้นดิน ใต้หรือเหนือพื้นดินหรือใต้หรือเหนืออสังหาริมทรัพย์อย่างอื่น และให้หมายความรวมถึงอุโมงค์ สะพาน เรือหรือพาหนะสำหรับขนส่งข้ามฟาก และท่าเรือสำหรับขึ้นหรือลงรถ ที่จัดไว้เพื่อประโยชน์แก่ทางหลวงสัมปทานด้วย"
ในอดีตกรมทางหลวงเคยมีทางหลวงสัมปทาน 3 สาย ซึ่งหมดอายุสัมปทานไปแล้ว ได้แก่
สายเนินหลังเต่า–บ้านทุ่งเหียง ระยะทาง 14.729 กิโลเมตร (ปัจจุบันกำหนดเป็นทางหลวงแผ่นดินหมายเลข 3246)
สายบูเก๊ะสามี–ดุซงยอ ระยะทาง 15 กิโลเมตร (ปัจจุบันกำหนดเป็นทางหลวงแผ่นดินหมายเลข 4055)
ถนนสีบุญเรือง สายหัวหิน–ท่าใหม่ ระยะทาง 13 กิโลเมตร (ปัจจุบันถ่ายโอนเป็นทางหลวงท้องถิ่น หลังเคยถูกกำหนดให้เป็นทางหลวงแผ่นดินหมายเลข 3147)
ปัจจุบันกรมทางหลวงมีทางหลวงสัมปทาน 1 สาย คือ ทางยกระดับอุตราภิมุข (ดอนเมืองโทลล์เวย์) เฉพาะช่วงทางยกระดับดินแดง–ดอนเมือง บนถนนวิภาวดีรังสิต
ทางหลวงสัมปทาน จะมีระบบหมายเลขทางหลวงเหมือนกับทางหลวงแผ่นดิน หรือทางหลวงพิเศษระหว่างเมืองอย่างใดอย่างหนึ่ง ขึ้นอยู่กับลักษณะของทางหลวงสัมปทานนั้นว่า มีลักษณะเป็นทางหลวงแผ่นดินหรือทางหลวงพิเศษระหว่างเมือง
ดูเพิ่ม

ทางด่วนในประเทศไทย
การขนส่งในประเทศไทย
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน
ป้ายหลายทางหลวงแผ่นดินหมายเลข 4 และป้ายชื่อถนนเพชรเกษม ที่จังหวัดราชบุรี
หลักกิโลเมตร
ทางหลวงชนบทในประเทศไทย
หลักกิโลเมตร บนถนนทางหลวงชนบท
ทางยกระดับอุตราภิมุขเป็นทางหลวงสัมปทานแห่งเดียวในประเทศไทย
จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

การเลือกตั้งสมาชิกสภาผู้แทนราษฎรจังหวัดสุรินทร์ กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร จังหวัดสุรินทร์> พรรค | ผลการเลือกตั้งสมาชิกสภาผู้แทนราษฎร จังหวัดสุรินทร์> พรรค | ผลการเลือกตั้งสมาชิกสภาผู้แทนราษฎร จังหวัดสุรินทร์> ผู้สมัคร | ผลการเลือกตั้งสมาชิกสภาผู้แทนราษฎร จังหวัดสุรินทร์> คะแนนเสียง | ผลการเลือกตั้งสมาชิกสภาผู้แทนราษฎร จังหวัดสุรินทร์> % | ผลการเลือกตั้งสมาชิกสภาผู้แทนราษฎร จังหวัดสุรินทร์> ± |
| --- | --- | --- | --- | --- | --- |
|  | เสรีมนังคศิลา   | ญาติ ไหวดี (15)* | 62,462 |  |  |
|  | เสรีมนังคศิลา   | เหลื่อม พันธ์ฤกษ์ (5)* | 39,166 |  |  |
|  | เสรีมนังคศิลา   | ยืน สืบนุการณ์ (2)* | 25,428 |  |  |
|  | ไม่สังกัดพรรค | เปลื้อง วรรณศรี (9) | 23,202 |  |  |
|  | ประชาธิปัตย์   | ชาญ พูนสารคุณ (6) | 19,627 |  |  |
|  | ไม่สังกัดพรรค | สุธี ภูวพันธุ์ (10) | 18,397 |  |  |
|  | ไม่สังกัดพรรค | ชัย ชิดชอบ (7) | 17,430 |  |  |
|  | ไม่สังกัดพรรค | สิน ดุสิตสิน (14) | 11,487 |  |  |
|  | ธรรมาธิปัตย์ (พ.ศ. 2498)   | สาย บุญสรรค์ (3) | 10,596 |  |  |
|  | เศรษฐกร (พ.ศ. 2498)   | สุพรรณ สืบสิทธิ์ (11) | 10,102 |  |  |
|  | ไม่สังกัดพรรค | วิสุทธิ์ อินทาระ (8) | 9,714 |  |  |
|  | เสรีประชาธิปไตย (พ.ศ. 2498)   | อุทัย สุนทรเมธี (1) | 9,083 |  |  |
|  | ประชาธิปัตย์   | ขาว ธรรมสุชาติ (4)✔ | 8,331 |  |  |
|  | เศรษฐกร (พ.ศ. 2498)   | นวน ลำดับจุด (12) | 5,362 |  |  |
|  | ไม่สังกัดพรรค | สิบโท สิงห์ทอง กองทรัพย์ (13) | 4,385 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: เสรีมนังคศิลา   ได้ที่นั่งจาก ไม่สังกัดพรรค  
: เสรีมนังคศิลา   ได้ที่นั่งจาก ไม่สังกัดพรรค  
: เสรีมนังคศิลา   ได้ที่นั่งจาก ไม่สังกัดพรรค
ดูเพิ่ม

จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
ซาร่า เล็กจ์

| ซาร่า เล็กจ์ |
| --- | --- |
ชื่อเกิด: ซาร่า เล็กจ์
เกิด: 20 พฤษภาคม พ.ศ. 2527 (40 ปี) อำเภอศรีราชา จังหวัดชลบุรี ประเทศไทย
คู่สมรส: สืบสกุล ทวีผล (2562–ปัจจุบัน)
อาชีพ: นักแสดง นางแบบ พิธีกร
ปีที่แสดง: พ.ศ. 2546–ปัจจุบัน
ผลงานเด่น: พอลลี่ - มหัศจรรย์วันเกิด (2548)  เหมือนดาว - กามเทพปราบมาร (2560)  เจ้าหญิงเคธ - ลิขิตรัก The Crown Princess (2561)  ป่าน - ทฤษฎีจีบเธอ (2562)
สังกัด: สถานีวิทยุโทรทัศน์ไทยทีวีสีช่อง 3 (2552–2560)
โทรทัศน์ทองคำ: นักแสดงสมทบหญิงยอดเยี่ยม พ.ศ. 2561 - ลิขิตรัก The Crown Princess
ซาร่า เล็กจ์ (เกิด 20 พฤษภาคม พ.ศ. 2527) ชื่อเล่น ซาร่า เป็นนักแสดง นางแบบ พิธีกรลูกครึ่งไทย-อังกฤษ เริ่มเข้าสู่วงการบันเทิงด้วยการแคสติ้งรับงานโฆษณา ต่อด้วยถ่ายแบบ เล่นมิวสิควิดีโอ ภาพยนตร์ โดยเฉพาะละครโทรทัศน์ มีผลงานละครเกือบทั้งหมดทางสถานีวิทยุโทรทัศน์ไทยทีวีสีช่อง 3  ซาร่าได้รับรางวัลโทรทัศน์ทองคำครั้งที่ 33 ในสาขาดาราสนับสนุนหญิงดีเด่น จากละครเรื่อง ลิขิตรัก
ซาร่าเกิดในประเทศไทยแต่ย้ายครอบครัวไปอยู่ต่างประเทศตามการทำงานของคุณพ่อ สุดท้ายย้ายกลับมาที่ประเทศไทยถาวร
การศึกษา

มัธยม ศึกษาที่โรงเรียนเซนต์ปอลคอนแวนต์ จังหวัดชลบุรี
ปริญญาตรี คณะบริหารธุรกิจ การตลาด มหาวิทยาลัยอัสสัมชัญ
ชีวิตส่วนตัว

ในวันที 25 มกราคม 2562 ซาร่า ได้เข้าพิธีหมั้นกับ สืบสกุล ทวีผล (อดีตพิธีกรรายการโอไอซี)  ส่วนวันที่ 26 มกราคม 2562 เป็นพิธีฉลองมงคลสมรส
จุดยืนทางการเมือง

ซาร่าสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3 ยกเว้นเรื่อง รักฝันวันฤดูหนาว กับ มหัศจรรย์วันเกิด ออกอากาศทางไอทีวี และ นักสู้นอกสังเวียน ออกอากาศทางช่อง 5
| ปี พ> ศ. | เรื่อง | บทบาท |
| --- | --- | --- |
| 2546 | รักฝันวันฤดูหนาว | วาโย |
| 2548 | นายกระจอก | แป๋ม |
| 2548 | มหัศจรรย์วันเกิด | นางฟ้าชื่อ พอลลี่ พรสวรรค์ |
| 2552 |  หยกลายเมฆ | จีรนันท์ |
| 2552 | นักสู้นอกสังเวียน | จันทร์เจ้า |
| 2553 | สวย เริ่ด เชิด โสด | พิมพ์มณี |
| 2554 |  รหัสทรชน  | ไอยรา (ไอซ์) |
| 2554 | สองผู้ยิ่งใหญ่ | แก้วใจ (แก้ว) |
| 2554 | กลรักลวงใจ | รินลดา (ริน) |
| 2555 | มณีแดนสรวง  | รัศมิชโลธร (ชโลธร / ชิโล) |
| 2556 |  กุหลาบไฟ | ไศลา |
| 2556 | ใต้ร่มใบภักดิ์ | ลัลนา |
| 2557 | เสือ สิงห์ กระทิง บ๊อง | มิลิน |
| 2558 | กระตุกหนวดเสือ | กิ่งแก้ว |
| 2560 | กามเทพปราบมาร | เหมือนดาว |
| 2560 | บ่วงบรรจถรณ์ | เจ้านางเรืองระยับ |
| 2561 | ลิขิตรัก The Crown Princess | เจ้าหญิงเคธลีน วิลเลี่ยม แอน ฟิลลิปเป้ |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2561 | Club Friday the Series 10 รักนอกใจ  | ตอน เพื่อนรักหรือคนรัก | ไอซ์ | GMM25 |
| 2562 | ทฤษฎีจีบเธอ | - | ป่าน | GMM25 |